14103 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1079 

5 Δεκεμβρίου 1997 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 


επωνυμία «ΑΚΤΙΑ ΝΙΚΟΠΟΛΙΣ» και κύρωση του ορ¬ 
γανισμού αυτού . 1 

Τροποποίηση και συμπλήρωση των διατάξεων του Ορ¬ 
γανισμού του κοινωφελούς ιδρύματος με την επω¬ 
νυμία «ΙΔΡΥΜΑ ΘΗΡΑΣ ΠΕΤΡΟΣ Μ. ΝΟΜΙΚΟΣ» ο 
οποίος εγκρίθηκε με το από 28.1.1993 Π.Δ. (ΦΕΚ 
55/Β) . 2 

Διορθώσεις Σφαλμάτων 

Διορθώσεις σφαλμάτων στη Φ. 910/7/89192/14.7.97 
απόφαση του Υπουργού Εθν. Αμυνας . 3 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΑΚΤΙΑ ΝΙΚΟΠΟΛΙΣ» και κύρωση του οργα¬ 
νισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 47633/14.5.1996 πράξη του συμβολαιο¬ 
γράφου Πατρών Κωνσταντίνου Αλεξίου Σακελλαρόπου- 
λου, όπως τροποποιήθηκε με τις αριθμ. 48220/ 
31.12.1996 και 48490/15.4.1997 πράξεις του ιδίου 
συμβ/φου, με τις οποίες ο Νικόλαος Δημητρίου Καράμπε- 
λας, σύστησε κοινωφελές ίδρυμα με την επωνυμία 
«ΑΚΤΙΑ ΝΙΚΟΠΟΛΙΣ» και με έδρα την Πόλη Πρέβεζα της 
Ηπείρου. 

2. Τις διατάξεις των άρθρων: α) 95 και 98 του ΑΝ 2039/ 
39, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 17.2.1997 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1107147/1239/0006Α/4.10.1996 κοινή 
απόφαση .του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες του 
Υπουργού Οικονομικών στους Υφυπουργούς Οικονομι¬ 
κών (ΦΕΚ 922/Β). 


Με πρόταση των Υπουργών Εθνικής Παιδείας και θρη¬ 
σκευμάτων, Πολιτισμού και του Υφυπουργού Οικονομι¬ 
κών, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΑΚΤΙΑ ΝΙΚΟΠΟΛΙΣ», η οποία έγινε από 
το Νικόλαο Δημ. Καράμπελα με την αριθμ. 47633/ 
14.5.1996 πράξη του συμβ/φου Πατρών Κωνσταντίνου 
Αλεξίου Σακελλαρόπουλου, όπως τροποποιήθηκε με τις 
αριθμ. 48220/31.12.1996 και 48490/15.4.1997 πράξεις 
του ιδίου συμβ/φου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και θρησκευμάτων 
και Πολιτισμού και διέπεται από τις διατάξεις των παρα¬ 
πάνω συστατικών του πράξεων, του παρακάτω οργανι¬ 
σμού, του ΑΝ 2039/1939 και των διαταγμάτων που εκδό- 
θηκαν ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΑΚΤΙΑ ΝΙΚΟΠΟΛΙΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΑΚΤΙΑ ΝΙ- 
ΚΟΠΟΛΙΣ», που συστήθηκε από το Νικόλαο Δημ. Καρά¬ 
μπελα με την αριθ. 47633/14.5.1996 πράξη του συμβ/ 
φου Πατρών Κωνσταντίνου Αλεξίου Σακελλαρόπουλου, 
όπως τροποποιήθηκε με τις αριθμ. 48220/31.12.1996 
και 48490/15.4.1997 πράξεις του ιδίου συμβ/φου, απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις των παραπάνω συστατικών πράξεων του πα¬ 
ρόντος οργανισμού, του ΑΝ. 2039/1939, όπως κάθε 
φορά ισχύει ο νόμος αυτός και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη Πρέβεζα της Ηπεί¬ 
ρου. 

3. Η σφραγίδα του ιδρύματος είναι στρογγυλή και ανα- 






14104 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 
Σκοποί 

Σκοποί του Ιδρύματος είναι: 

1. Η Έρευνα και Συλλογή, Ανάλυση και Σύνθεση, Παρα¬ 
γωγή και Διοχέτευση πολιτιστικών, επιστημονικών και κοι¬ 
νωνικών στοιχείων που έχουν σχέση με την ευημερία και 
εξέλιξη της περιοχής, καθώς και η αξιοποίηση των υπαρ- 
χουσών υποδομών για την προώθησή τους σε κοινοτικό 
επίπεδο. 

2. Η υποστήριξη πρωτοβουλιών για την υλοποίηση δρα¬ 
στηριοτήτων που στοχεύουν στη διάδοση των Γραμμάτων 
και των Τεχνών, καθώς και των Μέσων της Ηλεκτρονικής 
Πληροφόρησης. 

3. Η προώθηση και διάχυση στην περιοχή του νομού της 
Πρεβέζης, στην Ήπειρο, στη χώρα και στο εξωτερικά ενός 
ευρέος φάσματος πληροφοριών μέσω ηλεκτρονικής προ¬ 
σπέλασης σε βάσεις δεδομένων στο εσωτερικό και εξω¬ 
τερικό. 

4. Η υποστήριξη ή ανάληψη πλοηγών ή προτύπων δρά¬ 
σεων για την προστασία του περιβάλλοντος και της εθνι¬ 
κής κληρονομιάς, καθώς και την προώθηση Δραστηριοτή¬ 
των και Προγραμμάτων για την αναπαλαίωση παραδοσια¬ 
κών κτισμάτων της περιοχής, που θα γίνεται βάσει της νο¬ 
μοθεσίας που διέπει τις άνω δραστηριότητες και την 
προηγούμενη έγκριση του Υπ. Πολιτισμού. 

5. Η διοργάνωση εθνικών και διεθνών Συνεδρίων, Σεμι¬ 
ναρίων, ταχύρρυθμων Σχολών, Ημερίδων, Διαλέξεων κλπ. 
πάνω σε διάφορα θέματα ως και οποιοσδήποτε άλλες εκ¬ 
δηλώσεις βοηθούν στην ανάπτυξη της κοινωνικής και πο¬ 
λιτιστικής υποδομής της περιοχής. 

6. Εκδόσεις εντύπων, μεταφράσεις και γενικά οτιδή¬ 
ποτε χρειάζεται για την διοχέτευση πληροφοριακού υλι¬ 
κού με θέματα σχετικά με την τοπική ανάπτυξη και την κα¬ 
ταγραφή και διατήρηση πολιτιστικής κληρονομιάς της πε¬ 
ριοχής και γενικώτερα της Ελλάδας. 

7. Η χορήγηση υποτροφιών σε αριστούχους μαθητές 
Γυμνασίου ή Λυκείου ή σπουδαστές ή φοιτητές Ανωτέρων 
ή Ανωτάτων εκπαιδευτικών Ιδρυμάτων που κατάγονται και 
διαμένουν μόνιμα άνω της πενταετίας στο Νομό Πρέβεζας 
καθώς και Βραβείων. 

8. Η σύσταση θυγατρικών εταιρειών και η συμμετοχή σε 
εταιρείες με σκοπό την άμεση ή έμμεση υλοποίηση και 
προώθηση των σκοπών του ιδρύματος και γενικά κάθε εί¬ 
δους συνεργασία με αντίστοιχα Ιδρύματα, του εσωτερικού 
και εξωτερικού, εταιρείες, Πανεπιστήμια, Ινστιτούτα ή άλ¬ 
λους φορείς για την επίτευξη των σκοπών του Ιδρύματος. 

9. Η ενίσχυση και υποστήριξη δραστηριοτήτων πραγμά¬ 
τωσης των παραπάνω σκοπών από άλλους φορείς και 
κάθε άλλη σύννομη και ειδικώτερα μέσα στο πνεύμα, που 
διέπει τον Α.Ν. 2039/1939, ενέργεια που θα έκρινε πρό¬ 
σφορη το Διοικητικό Συμβούλιο του Ιδρύματος. 

10. Η συλλογή βιβλίων, εγγράφων, χαρακτικών και άλ¬ 
λων αντικειμένων που έχουν σχέση με την πόλη της Πρε¬ 
βέζης, του νομού Πρεβέζης και την ευρύτερη περιοχή του 
Αμβρακικοϋ κόλπου με στόχο τη δημοσιοποίησή τους σε 
ειδικό χώρο και τη δημιουργία ειδικής βιβλιοθήκης για τη 
φύλαξή των. 


Μέσα πραγματοποίησης των σκοπών 

Μέσα με τα οποία το ίδρυμα επιδιώκει την πραγματο¬ 
ποίηση των στόχων του: 
α) Σύγχρονο Πολιτιστικό Κέντρο στην Πρέβεζα, 
β) Κέντρο διάχυσης Πληροφοριών στην Πρέβεζα, 
γ) Δίκτυο «Κυττάρων» ειδικών δραστηριοτήτων πραγμά¬ 
τωσης των παραπάνω σκοπών, κατανεμημένων στην πε¬ 
ριοχή. 

δ) Συμμετοχή σε Εθνικές ή Κοινοτικές Μελέτες και 
Προγράμματα για μια συμβατή με το περιβάλλον οικονο¬ 
μική ανάπτυξη καθώς και διεξαγωγή ερευνών και μελετών 
για λογαριασμό του Ιδρύματος ή άλλων δημοσίων ή ιδιωτι¬ 
κών Οργανισμών. 

Άρθρο 3 

Περιουσία - Πόροι 

1. Περιουσία του ιδρύματος αποτελεί το ποσόν των πε¬ 
νήντα εκατομμυρίων (50.000.000) δραχμών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο. 

2. Μέλη του πρώτου Διοικητικού Συμβουλίου ορίζονται 
τα εξής: 

α) Νικόλαος Δημητρίου Καράμπελας, ως ισόβιος Πρόε¬ 
δρος. 

β) Στέλιος Αλεξάνδρου Αργυρός, 
γ) Δημοσθένης Παναγιώτου Γιώτης. 
δ) Βαρβάρα Νικολάου Παπαδοπούλου. 
ε) Αθανάσιος Δημητρίου Κάζδαγλης. 
στ) Σταύρος Βασιλείου Μαμαλούκος. 
ζ) Ολυμπία συζ. Γεωργίου Μπαλάσκα. 

3. Τα μέλη του Διοικητικού Συμβουλίου, των οποίων η 
θητεία ορίζεται τετραετής, εκτός από τον Πρόεδρο που 
είναι ισόβιος, είναι επανεκλέξιμα. 

4. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

5. α) Σε περίπτωση αποποίησης, παραίτησης, έκπτω¬ 
σης, ανικανότητας, θανάτου για οποιοδήποτε λόγο, κά¬ 
ποιου από τα μέλη του Διοικητικού Συμβουλίου, η κενή 
θέση συμπληρώνεται με απόφαση των υπολοίπων μελών 
του, που συνέρχονται μέσα σε τριάντα (30) ημέρες από 
την επέλευση του γεγονότος και σύμφωνα με τις διατάξεις 
του άρθρου 99 του Α.Ν. 2039/1939. 

β) Σε περίπτωση, που κάποιος από τους παραπάνω λό¬ 
γους συντρέξει στο πρόσωπο του Προέδρου, τα μέλη του 
Διοικητικού Συμβουλίου, που συνέρχονται σε συνεδρίαση 
μέσα σε τριάντα (30) ημέρες από την επέλευση του γεγο¬ 
νότος, εκλέγουν νέο ισόβιο Πρόεδρο, εάν ο Πρόεδρος δεν 
έχει ορίσει με οποιονδήποτε τρόπο το διάδοχό του στην 
Προεδρία του Ιδρύματος. 

6. Το Διοικητικό Συμβούλιο συνεδριάζει τακτικά μια 
φορά το δίμηνο και εκτάκτως όποτε το ζητήσει ο Πρόε¬ 
δρος ύστερα από πρόσκληση του Προέδρου. Έχει όμως 
υποχρέωση ο Πρόεδρος να συγκαλέσει εκτάκτως το Διοι¬ 
κητικό Συμβούλιο εάν ζητηθεί από τρία (3) τουλάχιστον 
μέλη του με έγγραφη αίτησή τους, που να απευθύνεται 
στον Πρόεδρο και στην οποία να ορίζονται τα θέματα που 
προτείνονται να συζητηθούν. 

7. Το Διοικητικό Συμβούλιο βρίσκεται σε απαρτία εάν 
παρίσταται η πλειοφηφία των μελών του και αποφασίζει 
με απλή πλειοφηφία. 

8. Οι αποφάσεις του Διοικητικού Συμβουλίου λαμβάνο- 
νται κατά πλειοφηφία των παρόντων μελών και σε περί¬ 
πτωση ισοφηφίας υπερισχύει η γνώμη με την οποία συ- 
ντάσσεται ο Πρόεδρος. 

9. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 5 του παρόντος άρθρου. 

10. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. Μέλη του Διοικητικού 
Συμβουλίου μπορούν να προσληφθούν ως στελέχη του 
Ιδρύματος με σύμβαση έργου ή εργασίας έναντι αμοιβής, 
μετά από απόφαση του Διοικητικού Συμβουλίου. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Πρέβεζας) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/1939 και του από 
20.12.1939 Β.Δ/τος (ΦΕΚ 552 Α ). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 


ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Διορίζει και ανακαλεί πληρεξούσιους δικηγόρους του 
Ιδρύματος με πάγια αντιμισθία. Επί αναθέσεως κατά υπό¬ 
θεση, υποθέσεων σε δικηγόρο, τη σχετική εντολή δίδει ο 
Πρόεδρος του Διοικητικού Συμβουλίου. 

στ) Επιφέρει μεταβολές στην περιουσία του Ιδρύματος, 
εφόσον κρίνει ότι οι όροι ασφάλειας ή απόδοσής της δεν 
είναι επαρκείς. 

ζ) Αναθέτει σε ένα ή και περισσότερα μέλη του την εκ¬ 
προσώπηση του Ιδρύματος δικαστικώς και εξωδίκως. 

η) Σύναται να αναθέτει σε τρίτα πρόσωπα την εκπροσώ¬ 
πηση του Ιδρύματος δικαστικώς και εξωδίκως. Αυτό μπο¬ 
ρεί να συμβαίνει για μία και μόνη πράξη ή για ορισμένη κα¬ 
τηγορία πράξεων. 

θ) Η εσωτερική διάρθρωση και κάθε άλλη λεπτομέρεια 
λειτουργίας του Ιδρύματος, που δεν καλύπτεται από τις 
διατάξεις του παρόντος οργανισμού δύνανται κα καθορι- 
σθοϋν από τον εσωτερικό κανονισμό του Ιδρύματος που 
καταρτίζει το Διοικητικό Συμβούλιο. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του Ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν πειρλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοφηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

η) Ασκεί και οποιαδήποτε άλλη αρμοδιότητα ή εξουσία 
που θα του παραχωρήσει το Διοικητικό Συμβούλιο. 

θ) Ασκεί τη γενική διεύθυνση και εποπτεία του Ιδρύμα¬ 
τος και φροντίζει για το συντονισμό των δραστηριοτή¬ 
των. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του Ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του Ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του Ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχονας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή εκτά¬ 
κτων και επειγουσών δαπανών του Ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι αριστούχοι μαθητές 
Γυμνασίου ή Λυκείου ή σπουδαστές ή φοιτητές Ανωτέρων 
και Ανωτάτων Εκπαιδευτικών Ιδρυμάτων, που κατάγονται 
ή διαμένουν μόνιμα στα όρια του Νομού Πρέβεζας, θεω¬ 
ρούνται ότι κατάγονται ή διαμένουν μόνιμα στα όρια του 
Νομού Πρέβεζας οι υποψήφιοι υπότροφοι όταν ένας του¬ 
λάχιστον των γονέων τους ή οι ίδιοι έχουν γεννηθεί στο 


Νομό Πρέβεζας. Μονίμως διαμένοντες στην Πρέβεζα θε¬ 
ωρούνται οι έχοντες μόνιμη κατοικία στο Νομό Πρέβεζας 
άνω της Πενταετίας. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
Α.Ν. 2039/1939 και του από 18.8.1941 Καν. Δ/τος (ΦΕΚ 
286Α). 

Άρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του Ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του Α.Ν. 2039/1939 
και του άρθρου 28 του από 18.8.1941 σχετικού Καν. Δ/ 
τος. 

2. Οι υποτροφίες καταβάλλονται στους δικαούχους 
σύμφωνα με τις διατάξεις των άρθρων 24, 26 και 27 του 
από 18.8.1941 Καν. Δ/τος (ΦΕΚ 286 Α ). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ’ 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Άρθρο 11 

Οικονομική διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
Ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Ο οικονομικός έλεγχος θα γίνεται από εξειδικευμέ- 
νης ελεγκτικής ικανότητας πρόσωπο (ορκωτό Λογιστή, 
ελεγκτικό όργανο Τράπεζας, Λογιστή Πτιιχιούχο Ανώτα¬ 
της Σχολής κλπ.) ο οποίος θα αναλαμβάνει μετά τον 
έλεγχο τη δημοσίευση του ετήσιου ισολογισμού. 

3.0 προϋπολογισμός και απολογισμός Εσόδων και Εξό¬ 
δων καθώς και η έκθεση οικονομικού ελέγχου, επικυρού- 
μενα από το Διοικητικό Συμβούλιο, πρέπει να τύχουν της 
έγκρισης του Υπουργού Οικονομικών σύμφωνα με τις δια¬ 
τάξεις των άρθρων 101 και 102 του Α.Ν. 2039/39 και του 
από 20.12.1939 σχετικού Β.Δ/τος (ΦΕΚ 552/Α/1939). 

Άρθρο 12 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων ίου Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από απόφαση του Διοι¬ 
κητικού Συμβουλίου, με πρόταση αποκλειστικά του Προέ¬ 
δρου. 

Άρθρο 14 

Διάλυση του Ιδρύματος - Τύχη περιουσίας αυτού 

1. Το Ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος για οποιοδή- 
ποτε λόγο η περιουσία που περιέρχεται, με απόφαση του 
Διοικητικού Συμβουλίου, σε νομικό πρόσωπο δημοσίου ή 
ιδιωτικού δικαίου, που επιδιώκει παρεμφερείς σκοπούς. 

Στους Υπουργούς Εθνικής Παιδείας και θρησκευμάτων 
και Πολιτισμού και στον Υφυπουργό Οικονομικών αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 12 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡ/ΤΩΝ ΠΟΛΙΤΙΣΜΟΥ 

ΓΕΡ. ΑΡΣΕΝΗΣ ΕΥΑΓ. ΒΕΝΙΖΕΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 


( 2 ) 

Τροποποίηση και συμπλήρωση των διατάξεων του Οργανι¬ 
σμού του κοινωφελούς ιδρύματος με την επωνυμία 
«ΙΔΡΥΜΑ ΘΗΡΑΣ ΠΕΤΡΟΣ Μ. ΝΟΜΙΚΟΣ» ο οποίος 
εγκρίθηκε με το από 28.1.1993 Π.Δ. (ΦΕΚ 55/Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του από 28.1.1993 Π.Δ/τος (ΦΕΚ 55/Β) με το οποίο 
εγκρίθηκε η σύσταση του κοινωφελούς ιδρύματος με την 
επωνυμία «ΙΔΡΥΜΑ ΘΗΡΑΣ ΠΕΤΡΟΣ Μ. ΝΟΜΙΚΟΣ», που 
συστήθηκε από τον Πέτρο Μάρκου Νομικό με την αριθμ. 
9605/22.4.1992 πράξη της συμβολαιογράφου Πειραιά 
Ζαφειρίας Σουρή - Κωνσταντίνου, όπως τροποποιήθηκε 
με την αριθ. 9837/26.6.1992 πράξη της ιδίας συμβολαιο¬ 
γράφου, β) του άρθρου 12 του οργανισμού του ιδρύματος, 
γ) των άρθρων 98 του Α.Ν. 2039/1939 και 110 και 119 
του Αστικού Κώδικα. 

2. Το αριθ. 6/19.11.1993 πρακτικό του Διοικητικού 
Συμβουλίου του Ιδρύματος, με το οποίο προτείνει την τρο¬ 
ποποίηση του Οργανισμού του Ιδρύματος. 

3. Την από 14.7.1994 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

4. Την αριθ. 1107147/1239/0006Α/96 κοινή απόφαση 
του Πρωθυπουργού και του Υπουργού Οικονομικών με την 
οποία ανατέθηκαν αρμοδιότητες του Υπουργού Οικονομι¬ 
κών στους Υφυπουργούς Οικονομικών (ΦΕΚ 58/Β). 

Με πρόταση των Υπουργών Εθνικής Παιδείας και θρη¬ 
σκευμάτων και Πολιτισμού και του Υφυπουργού Οικονομι¬ 
κών, αποφασίζουμε: 

Άρθρο μόνο 

Εγκρίνουμε την τροποποίηση και συμπλήρωση του Ορ¬ 
γανισμού του ιδρύματος με την επωνυμία «ΙΔΡΥΜΑ ΘΗ¬ 
ΡΑΣ - ΠΕΤΡΟΣ Μ. ΝΟΜΙΚΟΣ» που εγκρίθηκε με το από 
28.1.1993 Π.Δ/γμα (ΦΕΚ 55/Β), ως προς τα άρθρα 3 και 4 
ως ακολούθως: 

Άρθρο 3 

1. Στην πρώτη περίπτωση του άρθρου 3 μετά τη λέξη 
«Εξωτερικού» προστίθεται η φράση «που θα εξετάσουν, 
ερευνούν και θα προτείνουν λύσεις σε θέματα που αφο¬ 
ρούν του σκοπούς του ιδρύματος». 

2. Στο ίδιο άρθρο μεταξύ πρώτης και δεύτερης περί¬ 
πτωσης προστίθεται νέα περίπτωση που έχει ως εξής: 
«Λειτουργεί σε περιοδική βάση χώρο εκθέσεως, προκει- 
μένου να εκτίθενται σε αυτόν εκθέματα μή αρχαιολογικού 
περιεχομένου, δηλαδή έργα του νεότερου πολιτισμού ή 
αντίγραφα έργων του αρχαίου και μεσαιωνικού πολιτισμού 
της Θήρας, των Κυκλάδων και γενικότερα του Αιγαιικού 
πολιτισμού που θα διατίθενται με τη διαδικασία του Ν. 
1064/80 «Περί παραγωγής αντιγράφων». 

3. Στο τέλος του ίδιου άρθρου προστίθεται νέα περί¬ 
πτωση, δεκάτη τρίτη που έχει ως εξής: 

«Χορηγεί υποτροφίες κατά προτίμηση σε νέους και 
νέες που κατάγονται ή κατοικούν ή διαμένουν μόνιμα στη 
νήσο Θήρα, για την πραγματοποίηση ερευνών ή και σπου¬ 
δών ανωτέρου, ανωτάτου και μεταπτυχιακού επιπέδου 
που αφορούν τον αρχαίο κυκλαδικό πολιτισμό την ηφαι¬ 
στειολογία, την παραδοσιακή αρχιτεκτονική των Κυκλά- 

δων την πανίδα, τη χλωρίδα του Αιγαίου και γενικά την 
ιστορία, παράδοση και ιδιαιτερότητες την νήσου Θήρας 
και του νησιωτικού συμπλέγματος των Κυκλάδων». 

Αρθρο 4 

1. Στην πρώτη παράγραφο του άρθρου 4 προστίθεται 
νέα περίπτωση, που έχει ως εξής: «Επίσης το ποσό των εί¬ 
κοσι πέντε εκατομμυρίων (25.000.000) δραχμών που ετά- 
χθη για την έκδοση προς μεταπώληση, επί ωφελεία του 
ιδρύματος, του λευκώματος «οι τοιχογραφίες της αρχαίας 
Θήρας». 

Στην παράγραφο 2 του ίδιου άρθρου προστίθεται νέα 
περίπτωση (δ) που έχει ως εξής: 

«δ) Κάθε εν γένει έσοδο που περιέρχεται στο ίδρυμα 
από τις δραστηριότητές του προς επίτευξη των σκοπών 
του, όπως αυτές περιγράφονται στο άρθρο 3 του παρό¬ 
ντος οργανισμού, ιδιαίτερα δε από την έκδοση βιβλίων, 
εντύπων, δελτίων, αφισσών, ταινιών κινηματογράφου, νί- 
άθο, δίσκων και άλλων τρόπων αποτύπωσης που θα επι¬ 
τρέπει η εκάστοτε τεχνολογική εξέλιξη, εκθέσεων και τις 
εν γένει εκδηλώσεις πάσης φύσεως, για τις οποίες το 
Ίδρυμα θα δικαιούται να επιβάλλει τίμημα εισόδου, σε ση¬ 
μείο όμως που να μην αίρεται ο κοινωφελής του χαρακτή¬ 
ρας και υπό την προϋπόθεση ότι τα έσοδα αυτά, θα διατί¬ 
θενται για την εξυπηρέτηση του κοινωφελούς σκοπού του 
ιδρύματος». 

Στους Υπουργούς Εθνικής Παιδείας και θρησκευμάτων 
και Πολιτισμού και στον Υφυπουργό Οικονομικών, αναθέ¬ 


τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 11 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΠΟΛΙΤΙΣΜΟΥ 

ΚΑΙ ΘΡΗΣΚΕΥΜΑΤΩΝ 

ΓΕΡΑΣ. ΑΡΣΕΝΗΣ ΕΥΑΓΓ. ΒΕΝΙΖΕΛΟΣ 

Ο ΥΦΥΠ. ΟΙΚΟΝΟΜΙΚΩΝ 

ΓΕΩΡΓΙΟΣ ΑΡΥΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στη Φ. 910/7/89/92/14.7.97 απόφαση του Υπουργού 
Εθν. Άμυνας περί Κανονισμού Στρατιωτικών Οικημάτων 
που δημοσιεύτηκε στο ΦΕΚ 653/1.8.97 (τ. Β'), γίνονται οι 
εξής διορθώσεις: 

1) Στο άρθρο 1 παρ. 5 του Κανονισμού, το εσφαλμένο: 
«5. Τα ΣΟΑ ανήκουν κατά κυριότητα στο ΤΕΘΑ (σύμφωνα 
με το Ν. 4407/29)», στο ορθό: «5. Τα ΣΟΑ ανήκουν κατά 
κυριότητα στο ΤΕΘΑ (σύμφωνα με το Ν. 4407/29) ή είναι 
οικήματα μισθωμένα από το ΤΕΘΑ για το σκοπό αυτό». 

2) Στο Παράρτημα «Ε» στον ΣΚ 300-6 (ΣΟΑ), παρά¬ 
γραφο 3.γ. αυτού, το εσφαλμένο. «Για το 1998 καθορίζε¬ 
ται σε 150 δρχ./μ2» στο ορθό: «Για το 1998 καθορίζεται 
σε 105 δρχ./μ2». 

3) Αντικαθίσταται η ΠΡΟΣΘΗΚΗ «2» ΣΤΟ ΠΑΡΑΡ¬ 
ΤΗΜΑ «Ε» ΣΤΟΝ ΣΚ 300-6 (ΣΟΑ), με την ορθή που έχει 
ως εξής: 

(Από το Υπουργείο Εθνικής Άμυνας) 


ΠΡΟΣΘΗΚΗ "2 Μ ΣΤΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΡΙ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 

ΠΕΙΡΑΙΑΣ 4136 402 

Νικήτα 6-8 Τ.Κ. 18531 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά 8σέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ’ (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 >· 

10.000 »· 

50.000 » 

25.000 >· 

10.000 » 

5.000 » 

10.000 >■ 

3.000 » 

250.000 » 

10.000 » 

2.500 δρχ. 

2.500 »■ 

500 >· 

2.500 » 

1.250 » 

500 » 

250 - 

500 » 

150 » 

12.500 >■ 

500 >· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























